CELEX: 62012TN0165
Language: sk
Date: 2012-04-11 00:00:00
Title: Vec T-165/12: Žaloba podaná 11. apríla 2012 — European Dynamics Luxembourg a Evropaïki Dynamiki/Európska komisia

23.6.2012   
            
            
               SK
            
            
               Úradný vestník Európskej únie
            
            
               C 184/17
            
         Žaloba podaná 11. apríla 2012 — European Dynamics Luxembourg a Evropaïki Dynamiki/Európska komisia
   (Vec T-165/12)
   2012/C 184/30
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg SA (Ettelbrück, Luxembursko) a Εvropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: Β. Christianos, dikigoros)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Európskej komisie CMS/cms D(2012)/00008 z 8. februára 2012, ktoré bolo žalobkyniam oznámené 9. februára 2012 a ktorým Európska komisia odmietla ich ponuku v rámci užšieho verejného obstarávania EuropeAid/131431/C/SER/AL a
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Touto žalobou sa žalobkyne domáhajú zrušenia rozhodnutia Európskej komisie CMS/cms D(2012)/00008 z 8. februára 2012, ktoré im bolo oznámené 9. februára 2012 a ktorým Európska komisia odmietla ich ponuku v užšom verejnom obstarávaní EuropeAid/131431/C/SER/AL.
   Žalobkyne tvrdia, že napadnuté rozhodnutie treba v súlade s článkom 263 ZFEÚ zrušiť z dôvodu porušenia ustanovení práva Únie, a konkrétne z nasledujúcich troch dôvodov:
   
               1.
            
            
               Po prvé z dôvodu, že Komisia porušila zásadu transparentnosti, keďže napadnuté rozhodnutie aj po liste Komisie z 21. februára 2012 neumožnilo uchádzačom prístup k hodnotiacej správe Komisie.
            
         
               2.
            
            
               Po druhé z dôvodu, že Komisia porušila povinnosť odôvodnenia:
               
                           —
                        
                        
                           keďže pokiaľ ide o charakteristiky a výhody technickej ponuky vybraného uchádzača, v napadnutom rozhodnutí úplne chýbalo aj po liste Komisie z 21. februára 2012 tak analytické bodové hodnotenie technickej ponuky vybraného uchádzača, ako aj odôvodnenie tohto bodového hodnotenia,
                        
                     
                           —
                        
                        
                           keďže pokiaľ ide o technickú ponuku samotných žalobkýň, napadnuté rozhodnutie aj po liste Komisie z 21. februára 2012 obsahovalo úplne nedostatočné odôvodnenie udelených bodov.